DA Den Europæiske Unions Tidende C 263/16

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER PÅ OMRÅDET BENÆVNT SCICLI

REPUBLIKKEN ITALIEN — REGIONEN SICILIEN

ERHVERVSAFDELINGEN — DET REGIONALE ERHVERVS- OG MINEDEPARTEMENT

REGIONALKONTORET FOR KULBRINTER OG GEOTERMI (U.R.I.G.)

2009/C 263/06

Selskabet Irmino s.r.l. — med hovedsæde i Palermo (PA) via Principe di Villafranca 50 (postnummer 90141) og indskrevet i Palermos handelskammer med ref. P.IVA/C.F. 03922140821, REA n. 160160 — har ved skrivelse af 22 maj 2009 til erhvervsafdelingen, som har kompetence til at meddele tilladelser inden for råstofområdet i regionen Sicilien, og som har hovedsæde i via Ugo La Malfa 87/89, 90146 Palermo, med henvisning til Siciliens regionallov (L.R.S.) nr. 14 af 3. juli 2000 om gennemførelse af direktiv 94/22/EF anmodet om tilladelse til efterforskning efter flydende og gasformige kulbrinter på det område, der normalt benævnes »Scicli«; dette område dækker et areal på 9 600 ha (96,00 km2) beliggende i det sydøstlige Sicilien i Scicli kommune. Det pågældende område grænser mod vest op til koncessionen »Irminio«, som ejes af Irminio S.r.l. (100 % kontrolleret af Sviluppo Risorse Naturali s.r.l.), mod syd til ansøgningen om efterforskning til havs »d355C.R.-SR«, der er ved at blive tildelt selskabet Sviluppo Risorse Naturali s.r.l., og i de andre retninger til frie områder.

Perimeteren for det område, ansøgningen omfatter, er af en uregelmæssig sekssidet poligonal form, der afgrænses ved en ubrudt linje gennem punkterne »A«, »B«, »C«, »D«, »E« og »F«, undtagen stykket langs kystlinjen mellem »D« og »E«. Stykket »AF« er fælles for afgræsningen af Irminio-koncessionen.

Punkterne defineres således:

A. Beliggende i den nordvestlige del af kortet IGMI n. 276-II-NO »Scicli«, i Scicli kommune, i Mangiagesso-kvarteret. Punkt A ligger ved 7 km-mærket på provinsvej SP94. Denne vej løber mod N over i statsvej SS 194 »Modica-Ragusa« i nærheden af Modica og ender mod syd ved Scicli.

B. Beliggende i den nordvestlige del af kortet IGMI n. 276-II-NO »Scicli«, i Scicli kommune, i Milocca-kvarteret. Punkt B ligger ved 6 km-mærket på provinsvej SP54. Denne vej starter ved Modica og ender ved Scicli.

C. Beliggende i den nordvestlige del af kortet IGMI n. 276-II-NO »Scicli«, i Scicli kommune, i Fami Giurgia-kvarteret. Punkt C ligger ved en gruppe erhvervs- og landbrugsbygninger, der på kort benævnes »C. Nuova«. Punkt C ligger på det nordlige hjørne af den nordligst beliggende bygning af bygningerne øst for vejen. Det er en uasfalteret N-S gående vej, der krydser provinsvej SP122.

D. Beliggende i den centrale del af kortet IGMI n. 276-II-SO »Sampieri«, i Scicli kommune, i Pisciotto ca. 120 m fra kystlinjen. Punkt D er sammenfaldende med fyret (som angives på kort), der ligger ved Forn.ce Penna-ruinerne. Punkt »D« fortsætter til kystlinjen langs det virtuelle stykke, der forbinder punkt »D« og »E«.

E. Beliggende i den centrale/sydlige del af kortet IGMI n. 276-III-NE »Donnalucata«, i Scicli kommune, ca. 1,5 km i vest-nordvestlig retning fra Donnalucata og ca. 30 m fra kystlinjen. Punkt E ligger i T-krydset mellem via Cernia og Viale della Repubblica. Punkt »E« fortsætter til kystlinjen langs det virtuelle stykke, der forbinder punkt »D« og »E«.

F. Beliggende i den centrale/sydlige del af kortet IGMI n. 276-III-NE »Donnalucata«, i Scicli kommune, i Dammusi-kvarteret. Punkt F ligger ved det sydlige hjørne af en landmæssig bygning uden navn på det anvendte referencekort. Bygningen nås ad provinsvej SP89 til krydset med via Cernia og 500 m i nordlig retning ad vejen, der fører til Dammusi.

Geografiske koordinater

Punkt Nordlig bredde Østlig længde (M. Mario) A 36°49′44,59″ 2°15′14,23″ B 36°49′00,00″ 2°15′51,35″ C 36°47′12,97″ 2°18′46,77″ D 36°42′42,56″ 2°18′20,84″ E 36°45′55,13″ 2°10′18,81″ F 36°46′32,83″ 2°10′35,59″

Interesserede kan fremsætte ansøgning om tilladelse inden for samme område inden for 90 dage efter offentliggørelsen af nærværende meddelelse i Den Europæiske Unions Tidende. Ansøgninger, der indløber efter nævnte frist, tages ikke i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Med henvisning til artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i De Europæiske Fællesskabers Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (Regionen Siciliens Officielle Tidende) nr. 32 af 7. juli 2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er udstedt ved erhvervsafdelingens dekret nr. 91 af 30. oktober 2003 og nr. 88 af 20. oktober 2004, offentliggjort i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på regionalkontoret for kulbrinter og geotermi under det regionale erhvervs- og minedepartement, Via Ugo La Malfa 101, 90146 Palermo PA, ITALIA, hvor de ligger til gennemsyn for interesserede.